CELEX: C2004/179/06
Language: fi
Date: 2004-07-10 00:00:00
Title: Asia C-189/04: Helleenien tasavallan 22.4.2004 Euroopan yhteisöjen komissiota vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/3
            
         Helleenien tasavallan 22.4.2004 Euroopan yhteisöjen komissiota vastaan nostama kanne
   (Asia C-189/04)
   (2004/C 179/06)
   Helleenien tasavalta on 22.4.2004 nostanut Euroopan yhteisöjen tuomioistuimessa kanteen Euroopan yhteisöjen komissiota vastaan. Kantajan asiamiehinä ovat ulkoasiainministeriön oikeudellisen erityisosaston Euroopan yhteisön oikeutta koskevia asioita hoitavan yksikön oikeudellinen neuvonantaja Panagiotis Mylonopoulos ja valtion oikeudellisen neuvoston puheenjohtaja Vasileios Kyriazopoulos ja prosessiosoite Luxemburgissa Kreikan suurlähetystö, 27 rue Marie-Adelaïde.
   Kantaja vaatii, että yhteisöjen tuomioistuin:
   
               —
            
            
               toteaa pätemättömäksi Euroopan yhteisöjen komission päätöksen, jolla kuitataan 565 656,80 euroa (Kreikan tasavallan ulkoasiainministeriön osallistuminen suunnitelmiin, jotka koskevat Euroopan unionin valtioiden diplomaattisten edustustojen yhdistämistä Abujassa Nigeriassa) 1 653 298,54 euron suuruisesta kokonaissummasta, joka on varattu Kreikan manteretta koskevalle alueelliselle toimintaohjelmalle, ja
            
         
               —
            
            
               velvoittaa Euroopan yhteisöjen komission korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Kreikan tasavalta väittää, että komissio ei ole asianmukaisesti ottanut huomioon sitä seikkaa, että Kreikan puolelta ei ole vahvistettu yhteisymmärrystä koskevaa lisäpöytäkirjaa, mikä merkitsee sitä, että Kreikan tasavalta on sanoutunut irti Abuja II -suunnitelmasta.
   Vastaaja ei ole myöskään riittävästi ottanut huomioon sitä, että Kreikan tasavallan puolelta on pohjimmaltaan tunnustettu, mitä se on velkaa osallistumisestaan Abuja I -suunnitelmaan.
   Tässä yhteydessä Kreikan tasavalta väittää, että tämä merkitsee sitä, että Euroopan yhteisöjen komissio on rikkonut periaatteita, jotka koskevat tulojen keräämistä ja varauksia, maksuvaatimusten hyväksymistä ja vahvistamista sekä vielä velkojen perimistä kuittauksen avulla.
   Ottaen huomioon edellä esitetyn Kreikan tasavalta väittää, että Kreikan valtion haitaksi tehdyllä kuittauspäätöksellä komissio loukkaa aineellisen oikeuden säännöksiä eli asetuksen N:o 3342/02 säännöksiä sekä alkuperäisen pöytäkirjan 15 artiklan määräyksiä.